સરકાર દ્વારા ટેકાના ભાવે મગફળીની ખરીદી કરવા માટે રાજ્યમાં કુલ ૧૨૨ કેન્દ્ર નક્કી કરવામાં આવ્યા છે. તેમાં ગાંધીનગર જિલ્લામાં એક માત્ર દહેગામ એપીએમસીનો સમાવેશ કરવામાં આવ્યો છે. જ્યાં ૧૫મી નવેમ્બરથી ટેકાના ભાવે મગળીની ખરીદી કરવામાં આવશે. આ વર્ષે ખરીફ મગફળીનો ટેકાનો ભાવ ક્વીન્ટલ દીઠ રૂ ૫ હજાર જાહેર કરવામાં આવ્યો છે. ટેકાના ભાવે મગફળીનું વેચાણ કરવા આજે પહેલી નવેમ્બરને બુધવારથી ઓનલાઇન રજીસ્ટ્રેશન કાર્યવાહી શરૂ કરવામાં આવી હતી. મગફળીનું વેચાણ કરવા માગતા ખેડૂતોએ રજીસ્ટ્રેશન કરાવવુ ફરજિયાત હોવાથી પ્રથમ દિવસે જ જિલ્લાના ૫૦૬ ખેડૂતોએ નોંધણી કરાવી હતી.